CELEX: 62010TA0190
Language: el
Date: 2012-03-28 00:00:00
Title: Υπόθεση T-190/10: Απόφαση του Γενικού Δικαστηρίου της 28ης Μαρτίου 2012 — Egan και Hackett κατά Ευρωπαϊκού Κοινοβουλίου [Πρόσβαση στα έγγραφα — Κανονισμός (ΕΚ) 1049/2001 — Μητρώα των βοηθών πρώην μελών του Ευρωπαϊκού Κοινοβουλίου — Άρνηση προσβάσεως — Εξαίρεση σχετική με την προστασία της ιδιωτικής ζωής και της ακεραιότητας του ατόμου — Προστασία των φυσικών προσώπων έναντι της επεξεργασίας δεδομένου προσωπικού χαρακτήρα — Κανονισμός (ΕΚ) 45/2001]

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/16
            
         Απόφαση του Γενικού Δικαστηρίου της 28ης Μαρτίου 2012 — Egan και Hackett κατά Ευρωπαϊκού Κοινοβουλίου
   (Υπόθεση T-190/10) (1)
   
   (Πρόσβαση στα έγγραφα - Κανονισμός (ΕΚ) 1049/2001 - Μητρώα των βοηθών πρώην μελών του Ευρωπαϊκού Κοινοβουλίου - Άρνηση προσβάσεως - Εξαίρεση σχετική με την προστασία της ιδιωτικής ζωής και της ακεραιότητας του ατόμου - Προστασία των φυσικών προσώπων έναντι της επεξεργασίας δεδομένου προσωπικού χαρακτήρα - Κανονισμός (ΕΚ) 45/2001)
   2012/C 138/29
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Kathleen Egan (Athboy, Ιρλανδία) και Margaret Hackett (Borris-in-Ossory, Ιρλανδία) (εκπρόσωποι: K. Neary, solicitor, C. MacEochaidh, SC, και J. Goode, barrister)
   
      Καθού: Ευρωπαϊκό Κοινοβούλιο (εκπρόσωποι: N. Lorenz, N. Görlitz και D. Moore)
   
      Παρεμβαίνων υπέρ των προσφευγουσών: Ευρωπαίος Επόπτης Προστασίας Δεδομένων (ΕΕΠΔ) (εκπρόσωποι: αρχικώς H. Kranenborg και H. Hijmans, στη συνέχεια M. Kranenborg και I. Chatelier)
   
      Αντικείμενο
   
   Αίτημα περί ακυρώσεως της αποφάσεως του Ευρωπαϊκού Κοινοβουλίου της 12ης Φεβρουαρίου 2010, στον βαθμό που δεν επιτρέπει στις προσφεύγουσες την πρόσβαση στα δημόσια μητρώα των βοηθών πρώην μελών του Ευρωπαϊκού Κοινοβουλίου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Ευρωπαϊκού Κοινοβουλίου της 12ης Φεβρουαρίου 2010, στον βαθμό που δεν επιτρέπει στις Kathleen Egan και Margaret Hackett την πρόσβαση στα δημόσια μητρώα των βοηθών πρώην μελών του Ευρωπαϊκού Κοινοβουλίου.
            
         
               2)
            
            
               Καταδικάζει το Κοινοβούλιο στα δικαστικά έξοδα των K. Egan και M. Hackett και το υποχρεώνει να επιστρέψει τα ποσά που προκαταβλήθηκαν από το Ταμείο του Γενικού Δικαστηρίου ως ευεργέτημα πενίας υπέρ της K. Egan.
            
         
               3)
            
            
               Ο Ευρωπαίος Επόπτης Προστασίας Δεδομένων (ΕΕΠΔ) φέρει τα δικαστικά του έξοδα.
            
         
      (1)  ΕΕ C 161 της 19.6.2010.